Document ID: 31986R2428

*****
ΚΑΝΟΝΙΣΜΟΣ (ΕΟΚ) αριθ. 2428/86 ΤΗΣ ΕΠΙΤΡΟΠΗΣ
της 31ης Ιουλίου 1986
για τροποποίηση του κανονισμού (ΕΟΚ) αριθ. 586/86 που καθορίζει τους συντελεστές για τον υπολογισμό των εξισωτικών ποσών προσχώρησης και τα εξισωτικά ποσά προσχώρησης που εφαρμόζονται στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 470/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες του καθεστώτος των εξισωτικών ποσών προσχώρησης στον τομέα του βοείου κρέατος (1), και ιδίως το άρθρο 7 παράγραφος 1,
Εκτιμώντας:
ότι ο κανονισμός (ΕΟΚ) αριθ. 586/86 της Επιτροπής (2), όπως τροποποιήθηκε από τον κανονισμό (ΕΟΚ) αριθ. 1379/86 (3), καθόρισε τα εξισωτικά ποσά προσχώρησης που εφαρμόζονται στον τομέα του βοείου κρέατος· ότι, σύμφωνα με το άρθρο 72 παράγραφος 1 της πράξης προσχώρησης, τα ποσά αυτά καθορίζονται λαμβάνοντας υπόψη την επίπτωση της εθνικής ενίσχυσης που αναφέρεται στο σημείο VIII του παραρτήματος του κανονισμού (ΕΟΚ) αριθ. 3773/85 του Συμβουλίου της 20ής Δεκεμβρίου 1985 σχετικά με ορισμένες εθνικές ενισχύσεις ασυμβίβαστες με την κοινή αγορά τις οποίες επιτρέπεται να διατηρήσει μεταβατικά το Βασίλειο της Ισπανίας στον τομέα της γεωργίας (4)· ότι, στη συνέχεια της πρώτης εφαρμογής του κοινοτικού καθεστώτος παρέμβασης στην Ισπανία, είναι σκόπιμο να εκτιμηθεί εκ νέου η επίπτωση αυτή και κατά συνέπεια να προσαρμοσθούν τα εξισωτικά ποσά προσχώρησης·
ότι η Επιτροπή Διαχειρίσεως Βοείου Κρέατος δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΙΙ του κανονισμού (ΕΟΚ) αριθ. 586/86 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Αυγούστου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Ιουλίου 1986.

Labels: 17
6